5. évfolyam 
Irodalom
· Tanuló legyen képes a hallott szövegről rövid szóbeli összefoglalást adni.
· Olvasás szempontjából legyen képes érzékelni a szövegek műfaji különbségeit. Tudjon néhány mondatos véleményt megfogalmazni az olvasottakról szóban és írásban. 
· Tanuló legyen képes különböző vázlatok felhasználására különböző témájú, műfajú szövegek megértésére, megfogalmazására.
· Szövegértés szempontjából szükséges a globális, információkereső, értelmező és reflektáló olvasás, továbbá tartalommondás; a cím és a szöveg kapcsolatának magyarázata.



· A tanuló tudjon megnevezni három mesetípust példákkal, és fel tudjon idézni címe vagy részlete említésével három népdalt. Különbséget tudjon tenni a népmese és a műmese között.
Mesék:
Ismerje Tündérszép Ilona és Árgyélus c. mesét és a következő fogalmakat: népmese, tündérmese, csalimese, állatmese (fabula), meseregény, mesealak, meseformula, meseszám, meseformálás, kaland, motívum, monda, rege, mítosz; vers, próza; valamint a témakörhöz választott szövegek elemzéséhez kapcsolódó fogalmak: hagyomány, nemzeti hagyomány, nemzeti kultúra, hazaszeretet, eredetmonda, dal, életkép, idill, lírai én.
Petőfi Sándor: János vitéz
Ismerje a János vitéz cselekményét, tudja jellemezni a mű szereplőit. 
Ismerje a következő fogalmakat: Epika, elbeszélő költemény; hasonlat, megszemélyesítés, metafora, ellentét, párhuzam; ritmus, ütemhangsúlyos verselés, verssor, ütem, felező 12-es sorfajta, páros rím, leírás.
Táj, szülőföld
A tájhoz, a szülőföldhöz való kötődés érzelmi igényének alakítása kapcsán ismerje Petőfi Sándor Az alföld című művét, valamint a következő fogalmakat:
Tájleíró költemény, úti levél, útleírás, téma, motívum. A régió, a lakóhely kultúrája, irodalmi emlékei.
Ismerje a következő fogalmakat:
Hagyomány, emlékhely, irodalmi emlékhely, napló, személyesség, téma, útleírás.
A táj- és környezetfestés eszközeiként szolgáló nyelvi formák megfigyelése lírai és prózai szövegekben.
A nyelv változó természetének megfigyelése különböző példák alapján.
Család, gyerekek és szülők; barátság, emberi kapcsolatok
Tudja elemezni Arany János: Családi kör című versét, ismerje a következő fogalmakat: életkép, elbeszélés, novella, regény, vers, ritmus.
Személyes vélemény megfogalmazása a szövegben felvetett problémákról, azok személyes élethelyzethez kapcsolása.
Molnár Ferenc: A Pál utcai fiúk
Ismerje az adott regény cselekményét, szerkezetét, a szereplők jellemét. Ismerje a következő fogalmakat: Ifjúsági regény, szerkezet, konfliktus,  előkészítés, cselekmény, fordulat, bonyodalom, tetőpont, megoldás, végkifejlet, helyszín, főszereplő, mellékszereplő.
Nyelvtan
Beszédkészség, szóbeli szövegek megértése és alkotása
Tanuló legyen képes a kommunikáció alaptényezőinek megnevezésére egy-egy példa elemzésével.
Ismerje a következő kulcsfogalmak/ fogalmakat:
Beszédhelyzet, arcjáték, gesztus, testtartás, távolság, külső, a kommunikáció folyamata, tényezői: adó, vevő, csatorna, kód, üzenet, kapcsolat; a beszéd zenei eszközei: dallam, hangsúly, tempó, hangerő, szünet, természetes jelek, mesterséges jelek, jelrendszerek, feladó, címzett, üzenet, kód, csatorna, beszédhelyzet, arcjáték, gesztusok, testhelyzet, külső megjelenés, térköz; hangsúly, hanglejtés, tempó, hangerő, szünet, csend; megszólítás, bemutatkozás, bemutatás, kérdés, kérés, zaj.
Olvasás, az írott szöveg megértése. Olvasás, szövegértés


A szöveg mondanivalójának saját szavakkal történő megfogalmazása. A szöveg szereplőinek bemutatása. A szöveg és a kép összefüggéseinek feltárására értelmezésére.
Ismerje a következő kulcsfogalmak/ fogalmakat:
Üzenet, betűrend, tartalomjegyzék. Írás, fogalmazás
Legyen képes anyaggyűjtésre különféle nyomtatott és elektronikus forrásokból az írott mű elkészítéséhez.
Ismerje a következő kulcsfogalmak/ fogalmakat:
Anyaggyűjtés, vázlat, elbeszélés, leírás, levél, e-mail, SMS emotikon. Helyesírás
Ismerje az alapvető helyesírási szabályokat (kiejtés elve, szóelemzés eleve, hagyomány elve, egyszerűsítés), főleg a hangtani és szófajtani ismeretek elsajátításához kapcsolódóan.
Ismerje a következő kulcsfogalmak/ fogalmakat:
Ábécé, helyesírási alapelv (kiejtés elve, szóelemzés elve, hagyomány elve, egyszerűsítés elve), elválasztás, helyes kiejtés, nyelvi normáknak megfelelő mondatalkotás, határozóragok megfelelő használata.

A szavak szerkezete és jelentése
Tudja a szavak szerkezetét: szó, szótő, toldalékok: képző, jel, rag.
Ismerje a hangalak és jelentés kapcsolatát a szavakban. Ismerje a szavak jelentése és hangalakja közötti összefüggést.
Tudja a következő kulcsfogalmak/ fogalmakat:
Szótő, toldalék, képző, jel, rag;
egyjelentésű szó, többjelentésű szó, rokon- és ellentétes jelentés; hangutánzó szó, hangulatfestő szó, állandósult szókapcsolat, közmondás, szólás.
A nyelv szerkezete
Ismerje a magyar hangok rendszerét és főbb képzési jellemzőit.
Tudjon néhány, a magyar nyelvre jellemző hangkapcsolódási szabályszerűséget.
Tudja a következő kulcsfogalmak/ fogalmakat:
beszédhang, fonéma, magánhangzó, mássalhangzó; hangkapcsolódási szabályszerűségek, hangrend, illeszkedés, teljes hasonulás, részleges hasonulás, összeolvadás, rövidülés kiesés, szó, szóelem, egyszerű szó, összetett szó.
Követelmény az 5. évfolyam végén
A tanuló törekszik gondolatait érthetően, a helyzetnek megfelelően megfogalmazni, adekvátan alkalmazni a beszédet kísérő nem nyelvi jeleket.
Képes mások rövidebb szóbeli üzeneteinek, rövidebb hallott történeteknek a megértésére, összefoglalására, továbbadására.
Ismeri és alkalmazni tudja a legalapvetőbb anyaggyűjtési, vázlatkészítési módokat. Képes önállóan a tanult hagyományos és internetes műfajokban (elbeszélés, leírás, levél, SMS, e-mail stb.) szöveget alkotni. Törekszik az igényes, pontos és helyes fogalmazásra, írásra.
Az írott felületen megjelenő olvasott szövegek globális (átfogó) megértése, a szövegből az információk visszakeresése mellett képes újabb és újabb szövegértési stratégiákat megismerni, azokat alkalmazni. Képes önálló feladatvégzésre az információgyűjtés és ismeretszerzés módszereinek alkalmazásával (kézikönyvek és korosztálynak szóló ismeretterjesztő források). Felismeri a szövegértés folyamatát, annak megfigyelésével képes saját módszerét fejleszteni, hibás olvasási szokásaira megfelelő javító stratégiát találni, és azt alkalmazni.


A megismert új szavakat, közmondásokat, szólásokat próbálja aktív szókincsében is alkalmazni.

